Chunto con a bisexualidat e la heterosexualidat, a homosexualidat ye una d'as tres categorías principals d'orientación sexual adintro d'o continuum heterosexualidat-homosexualidat. Os scientificos no sapen exactament o que determina la orientación sexual d'un individuo, pero creyen que ye causata por una interacción complexa d'influencias cheneticas, hormonals e medioambientals. Favoreixen as teorías alazetatas en a biolochía, que sinyalan a los factors cheneticos, l'ambient intrauterino temprano;  a entramos, u la inclusión de factors cheneticos e socials. No ye garra preba substancial que suchiera que las experiencias d'a crianza u infancia temprana chuguen un paper quan se plega en a orientación sexual. Mientres que bellas personas creyen que l'actividat homosexual ye antinatural, a rechira scientifica ha amostrato que la homosexualidat ye una variación normal e natural en a sexualidat humana e no bi ye una fuent d'efectos psicolochicos negativos. Bi'n ha de prebas insuficients que emparen l'uso d'intervencions psicolochicas ta cambiar a orientación sexual.